הוועדה המיוחדת להיערכות מערכת החינוך והחינוך המיוחד, לרבות לשנת הלימודים הבאה, כנסת 23, פרוטוקול מספר 18, 2020-05-12 12:00

ניצן הורוביץ: צהרים טובים.

ניצן הורוביץ: אני פותח את הישיבה.

ניצן הורוביץ: זאת תהיה ישיבה קצרה, בעיקר בנושא הבגרויות האקסטרניות.

ניצן הורוביץ: אני מבין שהייתה בעיה בנושא הזה.

ניצן הורוביץ: מי מדבר ראשון?

ניצן הורוביץ: דוד גל, מנהל אגף בכיר בחינות במשרד החינוך.

ניצן הורוביץ: שלום לך.

ניצן הורוביץ: תן לנו עדכון בבקשה מה קורה כי קיבלנו המון פניות בנושא הזה מתלמידים שאמורים להיבחן השנה.

דוד גל: קודם כל, אני רוצה להסביר שברמה העקרונית, רוב מוחץ של מספר התלמידים במדינת ישראל הם תלמידים אינטרנטיים, ולמעשה יש לנו כ-400 תלמידים שבחרו – אגב, להיות תלמידים אקסטרנים זה להיות תלמידים שהם לא מן המניין.

דוד גל: למעשה, התלמידים האלה לומדים במערכת שהיא לא מפוקחת על ידי משרד החינוך, שיש לה יתרונות ויש לה חסרונות.

דוד גל: למשל, חלק מהחסרונות שלה – היא צריכה לגשת לכל בחינה, וכל בחינה, הציון שיש בבחינה הוא זה שקובע.

דוד גל: יש כאלה שרואים בזה יתרון ויש כאלה שרואים בזה חיסרון.

דוד גל: דבר נוסף – הילדים לא נדרשים לעשות מעורבות חברתית, לא נדרשים לעשות ציונים פנימיים ולא נדרשים לחינוך גופני.

דוד גל: חוקת הזכאות שלהם שונה מחוקת הזכאות של ילד אינטרני, שנמצא בבית הספר מכוח של המשרד.

דוד גל: הבקשה שנמצאת לפתחנו היא שאנחנו נאפשר השוואת תנאים לילד אקסטרני כמו לילד אינטרני.

דוד גל: ילד אינטרני, יש לו מורה.

דוד גל: המורה מלווה אותו, המורה מפוקח, המורה מבוקר במהלך השנה ולכן, כשהוא נותן לו ציון שנתי – אנחנו מכירים בציון השנתי הזה, האקדמיה מכירה בציון השנתי הזה ולכן, יש על מי לסמוך.

דוד גל: כאשר הילד לומד בבית ספר אקסטרני או לומד אקסטרני, אין מי שייתן לו ציונים.

דוד גל: 1.

דוד גל: בתי הספר שלא מפוקחים – אנחנו לא יכולים לדעת מי נותן את הציון ובטח ילד שלא לומד בבית ספר, כי רוב הילדים האקסטרנים לא לומדים בבית ספר ואין לנו ממי לקחת את הציון.

דוד גל: לכן, אנחנו אמרנו שנפתח מועד מיוחד שבו הם יוכלו להיבחן.

דוד גל: הם ביקשו השוואת תנאים מלאה כמו התלמידים האינטרנטיים והמשרד לא אישר את הבקשה הזאת.

דוד גל: הוא כן אמר שהוא ייאפשר להם להיבחן בכל התכנים.

ניצן הורוביץ: רגע, חכה.

ניצן הורוביץ: דוד, נמצא פה חבר הכנסת עידן רול שפנה אלי בעניין הזה וגם בעקבות זה שלחנו מכתב למשרד החינוך אז חבר הכנסת רול, בבקשה.

עידן רול: תודה רבה.

עידן רול: ראשית, באמת תודה על המאמץ בסוגיה.

עידן רול: אתם יודעים, אני מאוד מעריך את המאמצים שלכם במסגרת הקורונה.

עידן רול: אין ספק שתמיד יש בעיות חדשות שמתגלות.

עידן רול: זו אחת שהיא מאוד אקטואלית ויש זמן קצר לטפל בה, אז אני שמח שהדבר הזה קורה ותודה על הסיוע לתלמידים.

עידן רול: שתי שאלות – קודם כל, הערה: לפחות בכל מה שאני התעסקתי בו, אף אחד לא ביקש השוואת תנאים.

עידן רול: בסך הכל ביקשו שיוכים.

עידן רול: זה הכל.

עידן רול: ביקשו שבגלל שצמצמו את מספר הבחינות בגלל משבר הקורונה, יחזירו להם את האפשרות להיבחן אקסטרנית ולמיטב ידיעתי, אני לא מכיר שום בקשה שהיא מעבר.

עידן רול: לכן, זה לא לנסות להשוות תנאים.

דוד גל: אז אין שום בעיה עידן, אנחנו ניתן להם להיבחן בכל הבחינות.

עידן רול: מצוין.

עידן רול: זאת היתה הבקשה, ככל שאני מכיר אותה.

עידן רול: דבר נוסף – זה רק כדי להבין את קנה המידה: לי ידוע על מספר אחר.

עידן רול: כשאתה אומר 400 תלמידים אקסטרניים, אתה מתכוון רק לתלמידים בגילאי תיכון שבחרו ללמוד אקסטרני, נכון?

עידן רול: אתה לא מתכוון לכל משלימי הבגרויות - -

דוד גל: אני לא מתכוון לתלמידי היל"ה.

דוד גל: אני מדבר על אקסטרניים שהם לא היל"ה.

דוד גל: היל"ה זה בתי ספר שמפוקחים על ידינו ואנחנו לא מדברים עליהם.

דוד גל: אנחנו מדברים על אקסטרני כמו רועי קריב או ילדים שלומדים במסגרות אינטרניות ומאושרים לצאת מחוץ למערכת על פי חוק כי ילד על פי חוק צריך להיות במערכת אינטרנית.

דוד גל: למשל, יש ילדים שמנהל המחוז אישר להם ללמוד בחינוך ביתי מסיבות כאלה ואחרות שאני לא רוצה להיכנס אליהן.

עידן רול: אז רק כדי שיהיה פה איזה שהוא יישור קו – הדיון, לפחות למיטב הבנתי, היה להתייחס גם לכל אותם משפרי בגרויות ואלה שמנסים להעלות - -

דוד גל: עם זה אין לנו שום בעיה - -

עידן רול: למה אין בעיה?

דוד גל: אני אסביר: קודם כל, במתווה של הקורונה, אנחנו קודם כל יצרנו סדר גודל של לאפשר ל-95% מהנבחנים שלנו – אני מדבר על סדרי גודל של 2.5 מיליון ציונים בשנה.

דוד גל: אנחנו רצינו להבטיח לעצמנו את ה-95% מהילדים האלה, בהסכמה עם האוניברסיטה - - - אחרי הדבר הזה נדרשנו לטפל במבחני משנה משפריי ציון, אלה שרוצים להיות רופאים או רוצים לשפר את הסכם שלהם, ולהם נתנו מועד נוסף בספטמבר, שבו הם יכולים להיבחן.

דוד גל: אגב, גם דיברנו עם ור"ה.

דוד גל: ור"ה אמרה שאותם ילדים שמועמדים להיות ברפואה או במקצועות כאלה ואחרים – הם כבר נקבעו, הם כבר נרשמו וזה לא רלוונטי לגבי השנה הזאת כי לא קובעים בחודש אוגוסט 20 אם ילד מתקבל לרפואה בספטמבר 21.

דוד גל: ולכן, אם הוא ייקבל את הציון עוד חודש או עוד חודשיים, אין לזה משמעות, וחודש ספטמבר מקובל עליהם.

דוד גל: לכן, כל משפריי הציון וכל מבחני המשנה וכל האקסטרנים ייבחנו במועד מיוחד שלא היה כדוגמתו, וכל בחינות ההסדר בחודש ספטמבר, ויצאנו עם זה בהודעה מסודרת לכולם ועשינו עוד לוח בחינות חדש עבור הדבר הזה.

דוד גל: זה משהו שהוא ייחודי לאירוע הזה כדי לפתור לילדים את הבעיות האלה.

עידן רול: אם כבר התחלתי, אני רק אוסיף כמה מילים - -

ניצן הורוביץ: כן, בבקשה.

עידן רול: - - כאמור – המטרה שלי זה רק להתייחס לפניות ציבור שאני מקווה שאנשים לא בקיאים.

עידן רול: אין פה שום ניסיון להאשים אלא לשתף פעולה.

עידן רול: אני שמח שיש פתרונות.

עידן רול: אני שמח מאוד.

עידן רול: קודם כל, אני רוצה להגיד תודה לתכנית "יהיה בסדר" בגלי צה"ל, שהעלתה את הנושא - -

דוד גל: במקרה נסעתי ושמעתי את התכנית וגם שמעתי אותך בתכנית.

עידן רול: אז זו יוזמה שלהם, וזו יוזמה מבורכת.

עידן רול: תודה גם ליו"ר הוועדה ניצן, שבאמת הרים את הכפפה ואיפשר לקיים את הדיון.

עידן רול: מה לגבי התיאום מול צה"ל?

עידן רול: אלו שיש להם בחינות בספטמבר אבל מתגייסים קודם לכן?

דוד גל: אז אני רוצה לומר בהקשר של צה"ל שני דברים: תראה, יש מקרים חריגים מאוד – אנחנו מתואמים עם צה"ל שהגיוסים יתחילו בחודש אוגוסט.

דוד גל: יש מקרים ספציפיים שמגיעים לפתחנו ואני כבר דיברתי עם יוליה מצה"ל, שאמרה שהיא תטפל במקרים האלה ובצה"ל צריכים להוריד הוראות.

דוד גל: יש הוראה שעוד לא ירדה למטה כדי להחיל אותה אבל בגדול, אנחנו הסברנו להם שעד ה-27 הילדים נמצאים בבחינות.

דוד גל: יש פה איזו שהיא סתירה בעיניים שלנו כי אם אנחנו אומרים שהבחינות יהיו בספטמבר ואנחנו מתואמים עם צה"ל עד חודש אוגוסט, יש פה בעיה משמעותית.

דוד גל: במקרים האלה, אנחנו נטפל באופן כירורגי.

דוד גל: זו הבטחתי.

דוד גל: אנחנו לא נעשה מצב שילד, נגיד לו: אין מה לעשות, התגייסת, אנחנו לא יכולים לתת לך בחינה, אנחנו לא יכולים פה, אנחנו לא יכולים שם.

דוד גל: אנחנו מבינים את המצוקה פה.

עידן רול: מצוין.

עידן רול: תודה רבה.

עידן רול: שתי שאלות: הבנתי שיש בגרות בתנ"ך, שנופלת על בחינת פסיכומטרי.

עידן רול: אולי זה ה-3 בספטמבר, אני לא יודע.

דוד גל: לא.

דוד גל: עידן, הפסיכומטרי יהיה ב-2 ו-3 ביולי.

דוד גל: אגב, אנחנו מתואמים עם ענת בן-סימון.

דוד גל: זה תאריכים שהודענו עליהם מראש, ומראש לא שמנו שם בחינה.

דוד גל: אגב, חשבתי שהם ביטלו את הפסיכומטרי אבל הם לא ביטלו.

דוד גל: אין שם בעיה, אלא אם כן הפסיכומטרי פתאום החליט לשנות תאריך שאני לא יודע עליו.

עידן רול: לא שאני יודע על כך.

יהודית גידלי: לא, לא.

עידן רול: דווקא בגלל שזה כל כך מועיל לקבל את התשובות, שאלה אחרונה, ברשותך: לגבי המיקודים – האם המיקודים שפורסמו במקור לבחינות האלה ולהבנתי, לאור הקיצוץ בבחינות הם הוסרו.

עידן רול: האם אפשר להסתמך על המיקודים שפורסמו?

עידן רול: האם הם מפורסמים כבר מחדש?

דוד גל: אני אסביר: אנחנו קיבלנו החלטה שבהסדרים, התלמידים האינטרניים לא נבחנים בגלל שלא רצינו לייצר לחץ כי לא היתה למידה ולכן, הורדנו את.

דוד גל: .. ברגע שקיבלנו את ההחלטה שיהיה מועד בחודש ספטמבר, אנחנו ניתן את המיקודים.

דוד גל: אפשר יהיה להסתמך על המיקודים.

דוד גל: אין לנו שום כוונה – ברור לנו שהלמידה נפגעה אצל הרבה, גם אצל תלמידים במבחני משנה, אצל כולם היא נפגעה.

דוד גל: לכן, בהקשר הזה של המיקודים – אנחנו נעלה אותם תוך יום או יומיים ויהיה אפשר להסתמך עליהם.

דוד גל: אגב, גם מבחן משנה וגם תלמיד אקסטרני, כשהוא ניגש לבחינת הבגרות, הוא ניגש לפי המיקודים.

דוד גל: הבחינה שלו תיבדק לפי חוקי המענה של המיקודים.

ניצן הורוביץ: יפה.

עידן רול: תודה רבה.

ניצן הורוביץ: מאה אחוז.

ניצן הורוביץ: כל הכבוד, דוד ותודה על התשובות.

ניצן הורוביץ: יש פה נציגים נוספים מהמשרד אבל אני חושב שקיבלנו את מידע.

ניצן הורוביץ: אז אם אין שאלות או הערות נוספות - -

ילין לרנר: אני יכולה להעלות שאלה?

ילין לרנר: אני נציגה מיואל גבע.

ניצן הורוביץ: כן, בבקשה.

ילין לרנר: שאלה לדוד גל בנוגע לבחינה בספטמבר של - - - , הבחינה של חמש יחידות נופלת על התאריכים של הבחינה הפסיכומטרית בספטמבר, לא מדברים על יולי.

ניצן הורוביץ: שמעת, דוד?

ניצן הורוביץ: אנחנו בדרך כלל לא נכנסים לפרטים האלה פה אבל אם אתה רוצה להתייחס...

דוד גל: לא ידעתי אם עידן דיבר כרגע על הפסיכומטרי, חשבתי שהוא דיבר על חודש יולי.

דוד גל: אני לא ידעתי שיש בחודש ספטמבר בחינה פסיכומטרית, אנחנו יודעים על דצמבר.

ניצן הורוביץ: גם אני לא ידעתי אבל.

ניצן הורוביץ: ..

דוד גל: אם צריך לשנות את זה, אנחנו נשנה את זה כי זו בעיה מאוד גדולה מה שאת אומרת עכשיו כי בדרך כלל, הילדים האלה, שניגשים גם לפסיכומטרי הם אותם ילדים שרוצים לשפר את הציונים והסיכויים שלהם להצליח ולהיות – בסדר, אנחנו נזיז את זה.

דוד גל: אני אבדוק את זה מול ענת ואם צריך, נשנה את גם את זה.

יהודית גידלי: מעולה.

יהודית גידלי: הלוואי תמיד.

ניצן הורוביץ: מצוין.

ניצן הורוביץ: הלוואי כל הדיונים ככה.

ניצן הורוביץ: אז תודה רבה לכם, דיון קצר, קיבלנו את התשובות.

ניצן הורוביץ: תודה דוד, תודה למשרד החינוך ושיהיה בהצלחה לכל הנבחנים.

ניצן הורוביץ: אורלי?

אורלי פרומן: לא בהקשר של הבגרות, אני רוצה להגיד מילה.

ניצן הורוביץ: בבקשה.

אורלי פרומן: הייתי בדיון אחר ואני לא יודעת אם דיברתם על זה אבל סמ"ר עמית בן יגאל, שנהרג הלילה בשומרון, חייל בסיירת גולני, את אביו אני מכירה היטב, הוא איש חינוך ותיק, ברוך בן יגאל.

אורלי פרומן: הבנתי שגם האמא אשת חינוך.

אורלי פרומן: אנחנו שולחים מפה השתתפות בצער המשפחה, זה אסון גדול, כאב גדול.

ניצן הורוביץ: מאה אחוז.

ניצן הורוביץ: תודה לחברת הכנסת אורלי פרומן.

ניצן הורוביץ: תודה לכל המשתתפים.

ניצן הורוביץ: הישיבה נעולה.